#  NARUČITELJ GOSPODARSKI SUBJEKT

OŠ JOSIPA ZORIĆA

Josipa Zorića 86

10370 Dugo Selo

OIB: 74844839446

KLASA: 602-02/18-01/412

URBROJ: 238/07-07-18-03

Dugo Selo, 24. kolovoza 2018.

# POZIV ZA DOSTAVU PONUDE

Poštovani,

Naručitelj **Osnovna škola Josipa Zorića** **pokrenuo je nabavu usluge prijevoza učenika motornim vozilom (7+1), koji su u programu odgoja i obrazovanja kod naručitelja svakog nastavnog dana tijekom školske godine (prijevoz učenika s teškoćama u razvoju)**, a prema Troškovniku, (evidencijski broj nabave 06./18.) te vam upućujemo ovaj poziv za dostavu ponude.

 Sukladno čl. 12. Točka 1.a Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 200.000,00 kn bez PDV-a, odnosno 500.000,00 kn bez PDV-a (tzv. jednostavnu nabavu) naručitelj nije obvezan provoditi postupke javne nabave propisane Zakonom o javnoj nabavi.

1. **OPIS PREDMETA NABAVE**

 Predmet nabave je usluga prijevoza učenika motornim vozilom (7+1) koji su u programu odgoja i obrazovanja kod naručitelja svakog nastavnog dana tijekom školske godine (prijevoz učenika s teškoćama u razvoju), sukladno Troškovniku u privitku ovog Poziva.

Količina predmeta nabave

Okvirna/predviđena količina predmeta nabave nalazi se u Troškovniku koji je sastavni dio ovog Poziva.

Navedene količine su planske i mogu se mijenjati na više ili manje, ovisno o stvarnim potrebama Naručitelja. Stvarna količina usluge nabavljena temeljem sklopljenog ugovora o nabavi usluga može biti veća ili manja od okvirne/predviđene količine iz Troškovnika.

 Tehničke specifikacije

Ponuda u smislu ispunjenosti tehničkih specifikacija, smatrat će se valjanom, ako ponuditelj ponudi dokaz o ispunjenosti sljedećih uvjeta:

1. Prijevozno vozilo (osobno vozilo 7+1 sjedala) kojim će se obavljati prijevoz učenika mora biti tehnički ispravno,
2. Prijevozno vozilo ne smije biti starije od 8 godina,
3. U prijevoznom vozilu svako sjedeće mjesto mora imati pojas s četiri točke vezanja za učenike u prijevozu,
4. Prijevozno vozilo mora biti minimalno opremljena ABS kočionim sustavom,
5. Prijevozno vozilo mora biti minimalno opremljeno zračnim jastukom za vozača,
6. Prijevozno vozilo mora biti minimalno opremljeno sustavom blokade stražnjih i bočnih vrata s unutarnje strane vozila,
7. Prijevozno vozilo mora biti minimalno opremljena jednozonskim klima-uređajem,
8. Vozač koji upravlja vozilom ima srednju stručnu spremu u zanimanju vozač.

Prijevoznik mora biti spreman i u mogućnosti u suradnji sa školom organizirati i načiniti raspored prijevoza učenika u dolasku (vrijeme polaska, odrediti najracionalniji smjer putovanja) od kuće do škole i u povratku od škole do kuće.

U prijevozu sudjeluju učenici koji imaju boravište/prebivalište na području Zagrebačke županije odnosno Općine Graberje Ivanićko, Brckovljani (Gornja Greda), Martin Brega, Rugvice (Trstenik Nartski) i Dugog Sela. Prijevoz treba osigurati za učenike i to u 1 liniji u kojoj broj učenika ne smije biti veći od 7 učenika.

Ponuditelji su dužni nuditi sve stavke tražene u dokumentaciji. Troškovnik je sastavni dio ovog Poziva.

1. **UVJETI NABAVE**

 Vaša ponuda treba ispunjavati slijedeće uvjete:

1. **Način izvršenja**

 Usluga koja je predmet nabave obavlja se svakog nastavnog dana tijekom ugovora.

1. **Rok izvršenja**

Rok isporuke je jedna godina od dana potpisivanja ugovora o nabavi.

1. **Rok trajanja ugovora:** 12 mjeseci.
2. **Rok valjanosti ponude**

 Rok valjanosti ponude mora biti najmanje petnaest (15) dana od dana isteka roka za dostavu ponude.

1. **Mjesto izvršenja ponude**

 Učenici se ukrcavaju u vozilo ispred mjesta stanovanja (kuće, zgrade i sl.) i dovoze u OŠ Josipa Zorića, Josipa Zorića 86, 10370 Dugo Selo, gdje se po dovozu iskrcavaju i odvode u prostor u kojem borave, odnosno, nakon završetka odgojno - obrazovnog programa učenici se odvode iz prostora boravka te ukrcavaju u vozilo ispred OŠ Josipa Zorića, Josipa Zorića 86, 10370 Dugo Selo i odvoze prema mjestu stanovanja gdje se iskrcavaju po dovozu.

1. **Rok, način i uvjeti plaćanja**

 Predujam je isključen kao i traženje da naručitelj preda sredstva osiguranja plaćanja.

Plaćanje će se izvršiti na temelju stvarne mjesečne obavljene usluge prijevoza za prethodni mjesec. Privitak računu su tablice potpisane i ovjerene od strane ovlaštene osobe naručitelja čiji se učenici prevoze, u kojima su iskazani broj učenika u prijevozu, relacije prijevoza, broj dana obavljenog prijevoza, te ukupna cijena za mjesec na koji se račun odnosi bez PDV-a, PDV i sveukupna cijena. Plaćanje će se obaviti u roku od 15 dana od dana prijenosa sredstava u tu svrhu iz Državnog proračuna na račun naručitelja. Plaćanje se obavlja na žiro račun odabranog ponuditelja.

1. **Cijena ponude:**

U obrazac ponude potrebno je unijeti ukupnu cijenu usluge prijevoza za grupu bez PDV-a i sveukupnu cijenu s PDV-om.

Cijena ponude izražava se u kunama i iskazuje s najviše 2 (dvije) decimale.

U cijenu ponude bez PDV-a moraju biti uračunati svi troškovi i popusti.

Cijena ponude se piše brojkama.

Cijena iskazana u ponudi ponuditelja i upisana u Troškovnik, bez obzira je li obišao mjesto pružanja usluge ili nije, smatra se konačnom i ponuditelji nemaju pravo tražiti podmirenje nikakvih dodatnih troškova.

Cijena ponude je nepromjenjiva za vrijeme trajanja ugovora. Na promjenu godišnje ugovorene cijene usluge prijevoza ne utječe promjena cijene u troškovima prijevoznika, promjena relacija, broj smjena nastave niti broj učenika putnika.

Ako naručitelj tijekom pregleda ponude utvrdi računsku pogrešku, obvezan je od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od pet dana.

1. **Kriterij odabira ponude:**

Kriterij odabira najpovoljnije ponude je najniža cijena ponude.

1. **Dokazi sposobnosti**

Ponuditelj je dužan dostaviti:

-važeću dozvolu – licenciju kojom ima odobrenje za obavljanje djelatnosti javnog cestovnog prijevoza putnika izdanu sukladno važećim propisima

- izjavu iz koje je razvidno kojim prijevoznim kapacitetima raspolaže (vlasništvo, leasing ili zakup) u svrhu obavljanja usluge prijevoza učenika. Izjava mora sadržavati podatke o vozilu (registarska oznaka, tehnička specifikacija vozila, preslika prometne dozvole ili dokaz drugog načina raspolaganja koji mu omogućava izvršenje usluge prijevoza-leasing, ugovor o zakupu i sl.).

- popis vozača s dokazima o obrazovnim i stručnim kvalifikacijama u obliku kopija radnih knjižica ili svjedodžbi o završenom školovanju

1. **Učinak odluke o odabiru**

 Ugovor o nabavi usluge nastaje u trenutku pribavljanja suglasnosti Ministarstva znanosti, obrazovanja i sporta.

1. **SASTAVNI DIO PONUDE**

Ponuda treba sadržavati:

* **Ponudbeni list** (ispunjen i potpisan od strane ponuditelja)
* **Troškovnik** (ispunjen i potpisan od strane ponuditelja)
* **Dokazi** (licencija te potpisane izjave od strane ponuditelja)
1. **NAČIN DOSTAVE PONUDE**

 Ponuda se dostavlja na Ponudbenom listu i Troškovniku iz dijela I. i II. ovog Poziva na dostavu ponuda, a koje je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeva vezane uz predmet nabave iz ovog Poziva na dostavu ponuda.

Molimo da Vašu ponudu dostavite:

1. **Rok za dostavu ponude**

Ponudu je potrebno dostaviti **najkasnije do 12:00 sati \_29. kolovoza 2018. godine**.

1. **Način dostave ponude:**

 Ponuda se dostavlja osobno ili putem pošte u zatvorenoj omotnici na adresu Naručitelja OŠ Josipa Zorića, Josipa Zorića 86, 10370 Dugo Selo, uz napomenu – «ne otvaraj – za uslugu prijevoza učenika s teškoćama u razvoju».

1. **Dokazi**

 Uz ponudu je potrebno dostaviti i tražene dokaze te potpisane i ovjerene izjave od strane ovlaštene osobe za zastupanje koje su sastavni dio ovog Poziva.

 U slučaju postojanja sumnje u istinitost podataka u priloženim dokumentima (izjavama) naručitelj se može obratiti nadležnim tijelima radi dobivanja informacija.

 Ponuda se dostavlja osobno ili putem pošte u zatvorenoj omotnici na adresu Naručitelja OŠ Josipa Zorića, Josipa Zorića 86, 10370 Dugo Selo, uz napomenu – «ne otvaraj – za uslugu prijevoza učenika s teškoćama u razvoju».

 **Otvaranje ponuda će se održati dana 29. kolovoza 2018. godine u 12:00 sati u prostorijama Naručitelja. Otvaranje ponuda nije javno (prema Zakonu o javnoj nabavi za tzv. jednostavnu nabavu nije obvezno javno otvaranje ponuda).**

1. **OSTALO**
2. **Obavijesti o vezi predmeta nabave**

 Kontakt osoba: Gordana Pavlić, tajnica

 Telefon: 01/2753-604 kućni 0

 Telefax: 01/2774-146

 e-mail: skola@os-jzorica-dugo-selo.skole.hr

1. **Obavijesti o rezultatima predmetne nabave**

 Pisanu obavijest o rezultatima nabave Naručitelj će dostaviti ponuditelju u roku 8 dana od dana isteka roka za dostavu ponuda.

## S poštovanjem!

 **Ravnateljica**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 **Mara Mamuza, dipl. defektolog**

**PRILOZI**

**DOKUMENTACIJE ZA DOSTAVU PONUDE**

# PONUDBENI LIST

|  |  |
| --- | --- |
| Predmet nabave | Usluga prijevoza učenika motornim vozilom (7+1) koji su u programu odgoja i obrazovanja kod naručitelja svakog nastavnog dana (učenici s teškoćama u razvoju) |
| Naručitelj (naziv, adresa, OIB):  | **OŠ Josipa Zorića** |
| Josipa Zorića 86, 10370 Dugo Selo |
| OIB: 74844839446 |
| Odgovorna osoba Naručitelja: | Mara Mamuza, ravnateljica |
| **Ponuditelj**  |  |
| Adresa ponuditelja (poslovno sjedište) |  |
| OIB: |  |
| Poslovni (žiro) račun: |  |
| Broj računa (IBAN) |  |
| BIC (SWIFT) i/ili naziv poslovne banke: |  |
| Ponuditelj je u sustavu PDV-a (zaokružiti) |  DA NE |
| Adresa za dostavu pošte: |  |
| e-pošta |  |
| kontakt osoba: |  |
| tel. |  |
| fax: |  |
| **PONUDA** |  |
| Broj ponude: |  |
| Datum ponude: |  |
| Cijena ponude bez PDV-a  |  |
| PDV 25 % |  |
| Cijena ponude s PDV-om  |  |

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 potpisuje i ovjerava ovlaštena osoba ponuditelja – ime i prezime

**TROŠKOVNIK**

Naziv i sjedište naručitelja: OSNOVNA ŠKOLA JOSIPA ZORIĆA,

Josipa Zorića 86, 10370 Dugo Selo.

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa sjedišta ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Red.broj | Opis stavke | Jed.mjere | Količina (okvirna) | Jedinična cijena (bez PDV-a) | Ukupna cijena (bez PDV-a) |
| 1. | Prilagođeni prijevoz učenika u motornom vozilu (7+1 sjedala) od mjesta stanovanja (kuće, zgrade i sl.) i do OŠ Josipa Zorića, Josipa Zorića 86, Dugo Selo, gdje se po dovozu iskrcavaju i odvode u prostor u kojem borave, odnosno, nakon završetka odgojno - obrazovnog programa učenici se odvode iz prostora boravka te ukrcavaju u vozilo ispred OŠ Josipa Zorića i odvoze prema mjestu stanovanja gdje se iskrcavaju po dovozu. | Auto-dan (predstavlja dan kada se održava nastava i kada je potrebno prevoziti učenike) | 180 |  |  |
| **Cijena ponude u kunama bez PDV-a** |  |
| **Iznos PDV-a 25%** |  |
| **Ukupna cijena ponude s PDV-om** |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2018.g.

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Ime i prezime te* *potpis ovlaštene osobe ponuditelja*)

IZJAVA O TEHNIČKOJ SPOSOBNOSTI

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa sjedišta ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kao ponuditelj u postupku usluge prijevoza učenika s teškoćama u razvoju Osnovne škole Josipa Zorića, Dugo Selo izjavljujem da raspolažemo osobama koje posjeduju strukovnu sposobnost, stručno znanje i iskustvo potrebno za izvršenje usluge koja je predmet nabave, da vozilo ispunjava uvjete iz tehničke specifikacije vozila te da ćemo uslugu prijevoza učenika Osnovne škole Josipa Zorića, Dugo Selo obavljati sljedećim vozilom:

|  |  |  |  |  |  |
| --- | --- | --- | --- | --- | --- |
| Red.br. | Vrsta vozila | Marka/tip vozila | Kapacitet vozila/br.sjedećih mjesta | Registarska oznaka | Vozilo je u vlasništvu/najmu/leasingu |
|  |  |  |  |  |  |

Prilog uz izjavu:

* + 1. Preslik prometne dozvole
		2. Preslik ugovora o jamu,zakupu,leasingu i sl.

U \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ 2018. g.

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Ime i prezime te* *potpis ovlaštene osobe ponuditelja*)

**IZJAVA O NEKAŽNJAVANJU**

 Pod punom kaznenom i materijalnom odgovornošću dajem slijedeću:

**I Z J A V U**

JA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

broj osobne iskaznice \_\_\_\_\_\_\_\_\_\_\_\_\_\_\_\_izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem da gospodarskom subjektu i osobi ovlaštenoj po Zakonu za zastupanje pravne osobe gospodarskog subjekta nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi.

Ovu izjavu dajem osobno kao osoba ovlaštena za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv gospodarskog subjekta) sa sjedištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i za pravnu osobu.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine

 (mjesto i datum)

 **Ponuditelj**

 **M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(potpis i pečat ovlaštene osobe ponuditelja)**